stanford-oval/wikipedia huggingface dataset:
Miesten 500 metrin luistelu talviolympialaisissa 1932

Miesten 500 metrin luistelu Lake Placidin talviolympialaisissa 1932 käytiin 4. helmikuuta. Amerikkalaisittain yhteislähdöillä kilpailtu 500 metriä käytiin Lake Placidin olympiapikaluistelun ensimmäisenä matkana: kilpailut alkoivat heti avajaisten jälkeen. Kilpailijoita oli 16 kuudesta maasta. Kilpailupaikkana toimi muiden pikaluistelumatkojen tavoin Lake Placidin olympiastadion.
500 metrin olympiavoittajaksi luisteli isäntämaa Yhdysvaltoja edustanut Jack Shea. Hopeaa saavutti norjalainen Bernt Evensen ja pronssille sijoittui Kanadan Alexander Hurd. Kyseiset mitalistit olivat historian ensimmäiset palkintokorokkeella olympiamitalinsa saaneet urheilijat. Tuolloinen Kansainvälisen olympiakomitean puheenjohtaja Henri de Baillet-Latour sekoitti palkintojenjaossa hopea- ja pronssimitalistit Evensenin ja Hurdin keskenään näiden seisottua väärillä paikoilla.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
| Jack Shea  Yhdysvallat | Bernt Evensen  Norja | Alexander Hurd  Kanada |
Ennätykset

Lake Placidissa kilpailtiin yhteislähdöllä, minkä vuoksi olympiakisoissa luisteltuja aikoja ei hyväksytty virallisiksi ennätyksiksi. 500 metrin luistelun kilpailuhetkellä voimassa olleet maailman- ja olympiaennätykset olivat seuraavat:
| 0 | 1 | 2 | 3 |
| --- | --- | --- | --- |
| Ennätys | Aika | Urheilija | Ennätys syntyi |
| Maailman- ennätys | 42,6 |  Clas Thunberg |  Sankt Moritz 13. tammikuuta 1931 |
| Olympia- ennätys | 43,4 |  Clas Thunberg  Bernt Evensen |  Sankt Moritz 13. helmikuuta 1928  Sankt Moritz 13. helmikuuta 1928 |
Kilpailutapahtumat > Alkuerät

Kilpailijat jaettiin kolmeen alkuerään, ja jokaisen erän kaksi nopeinta luistelijaa selviytyivät loppukilpailuun.

      Loppukilpailuun selviytyneet
1. alkuerä
| Sija | Urheilija | Aika |
| --- | --- | --- |
| 1. |  Frank Stack | 44,3 |
| 2. |  Jack Shea |  |
| 3. |  Shozo Ishihara |  |
| 4. |  Erling Lindboe |  |
| 5. |  Yasuo Kawamura |  |
Ensimmäisen alkuerän puoliväliin saakka johdossa oli Japanin Shozo Ishihara. Maaliviivan ylittivät kuitenkin ensimmäisinä rintarinnan loppusuoralla luistelleet kanadalainen Frank Stack ja yhdysvaltalainen Jack Shea, joka hiljensi ennen maalia saavutettuaan varman jatkopaikan.
2. alkuerä
| Sija | Urheilija | Aika |
| --- | --- | --- |
| 1. |  Bernt Evensen | 45,3 |
| 2. |  William Logan |  |
| 3. |  Raymond Murray |  |
| 4. |  Tokuo Kitani |  |
| 5. |  Leopold Sylvestre |  |
Toisen alkuerän voitti kyseisen matkan tuolloinen hallitseva olympiavoittaja, Norjan Bernt Evensen. Hänen jälkeensä loppukilpailuun eteni yhden kisan ennakkosuosikeista, Raymond Murrayn, voittanut Kanadan William Logan.
3. alkuerä
| Sija | Urheilija | Aika |
| --- | --- | --- |
| 1. |  Alexander Hurd | 44,9 |
| 2. |  John Farrell |  |
| 3. |  Allan Potts |  |
| 4. |  Håkon Pedersen |  |
| 5. |  Hans Engnestangen |  |
| 6. |  Tomeju Uruma |  |
Kolmannen alkuerän voittoon luisteli kanadalainen Alexander Hurd. Toisen jatkopaikan voitti yhdysvaltalainen John Farrell ennen maanmiestään Allan Pottsia. Yksi kisan ennakkosuosikeista, norjalainen Håkon Pedersen karsiutui loppukilpailusta jouduttuaan Pottsin häiritsemäksi. Tilanteesta ei kuitenkaan ilmeisesti valitettu.
Kilpailutapahtumat > Loppukilpailu

| Sija | Urheilija | Aika |
| --- | --- | --- |
|  |  Jack Shea | 43,4 |
|  |  Bernt Evensen | 5 m jäljessä |
|  |  Alexander Hurd | 8 m jäljessä |
| 4. |  Frank Stack |  |
| 5. |  William Logan |  |
| 6. |  John Farrell |  |
Loppukilpailu käytiin Yhdysvallat–Kanada-jääkiekko-ottelun välitauolla. Lähtöjärjestys sisäreunasta ulospäin oli Evensen, Farrell, Shea, Logan, Stack ja Hurd. Shea siirtyi heti lähdön jälkeen selvään johtoon Evensenin ja Loganin seuratessa tätä. Hän ei enää luopunut johtoasemastaan ja saapui maaliin ensimmäisenä, viitisen metriä ennen Evenseniä.
Mielikuvitus

Olin Levi Warner, Mielikuvitus, 1896.
Mielikuvitus on aistihavaintojen pohjalta järjestetyn tiedon uudelleen muokkaamista. Mielikuvitus johtuu aivoalueiden eri osissa sijaitsevien aistitoimintojen vuorovaikutuksesta.
Mielikuvitusta pidetään lähinnä ihmisen ominaisuutena, joka auttaa sitä selviytymään ympäristössään aiemmin oppimansa perusteella. Mielikuvitus auttaa hahmottamaan kokonaisuuksia ja elämän eri osa-alueita. Tieto, jota mielikuvituksen avulla jäsennetään voi itsessään olla osittain kuvitteellista eli muun mielikuvituksen tuotetta.
Hyödyllisyys

Mielikuvitus voidaan nähdä kykynä simuloida todellisuutta, ja löytää siitä uusia piirteitä tai ilmiöitä, joita ei sisälly henkilön ja yksilön aiempaan henkilökohtaiseen kokemusmaailmaan. Toisaalta mielikuvitus eroaa todellisuudesta eikä vastaa näin simulaation määritelmää. Mielikuvitukseen liittyy olennaisena osana muistaminen. Mielikuvituksessa kyky käsitellä havaittua aisti-informaatiota olemassa oleva aistitieto muokataan haluttuun ja itseään miellyttävään muotoon. Mielikuvitus on uuden löytämistä yksilön omien aivoalueiden käsittelemän aisti-informaation seurauksena. Mielikuvitus on keskeinen luovuuden lähde, osa innovatiivista ja jo olemassa olevaa sekä opittua tietoa uudelleen jäsentävää ja muokkaavaa yksilöä.
Muun muassa leikki, keksiminen, luovuus ja luova ongelmanratkaisu vaativat mielikuvitusta. Mielikuvitusta tarvitaan useimmiten luovaa mieltä vaativissa työtehtävissä, mutta myös koko ihmislajin sisäisessä kehityksessä.
Hyödyllisyys > Selviytymiskeinona

Mielikuvitus on osa ihmisen biologiaan liittyvää sosiaalista selviytymistä, jolloin yksilö pyrkii luomaan jotain uutta. Ihmiskunta ja yksilöt kehittyvät sosiologisesti ja yhteiskunnallisesti vain mielikuvituksen eli uudelleen käsitellyn ja jäsennetyn tiedon vaikutusten myötä. Mielikuvitusta eli siis aivoalueiden toimintaa tutkivat tieteenalat ovat biologia, lääketiede, psykologia ja sosiologia. Mielikuvitus eli aistitietoa uudelleen muokkaava selviytymismekanistinen ilmiö on osa informaatioyhteiskuntaa ylläpitävää, ihmisyksilöitä verkostoivaa, ja tiedollisesti uutta luovaa tutkimustoimintaa, jolloin ihmisyksilö aiemmin havaitsemansa ja oppimansa perusteella luo uutta tietoa, joka on mielikuvituksen eli aivotoimintojen ja aistihavaintojen käsittelemän ja uudelleen jäsentämän aivotoimintaprosessin tulosta. Mielikuvitus on aivojen toimintaa eri aivoalueiden keskinäisessä vuorovaikutteisessa suhteessa ilmenevänä biologisena prosessina ja mekanismina.
Lapsuudessa

Varhaiskasvatuksessa korostetaan lapsen mielikuvitusmaailman kehittämistä. Ihmisestä tulisi kasvaa luova ja kekseliäs. Vaikka tämä vaatii kuvittelemisen, keksimisen, uusien ajatusten ja ratkaisujen tuottamisen taitoa, tietäminen ja tunnistaminen korostuvat kuitenkin opetuksessa. Joskus pidetään haitallisena sitä, että lapsen kuvittelukykyä harjoitetaan. Uskotaan, että lapsi sekoittaa mielikuvitusmaailman ja todellisuuden keskenään. Näin ei yleensä ole. Leikin tutkimuksesta käy ilmi, että ne säilyvät erillisinä lapsen mielessä, vaikka ne leikeissä solmiutuvatkin toisiinsa. Tyrkyttämistä on kuitenkin vältettävä samoin kun fiktiivisten turhaa pelkoa aiheuttavien tarinoiden tai toimintamallien luontia. Usein lapsen pimeän pelko juontaa juurensa muun muassa vääränlaisen todellisuudenkuvan antamisesta.[lähde? ]
Mielikuvitus saattaa lapsuudessa sekoittaa todellisuudentajua, jolloin lapsi pakenee mielikuvitusmaailmaansa kohdattuaan itselleen vastenmielisiä asioita. Mielikuvituksen vääristämät aistihavainnot muistinvaraisina saattavat aiheuttaa herkille yksilöille jopa pelkotiloja milloin mitäkin sosiaalista ilmentymää tai havaittua kohtaan.[lähde? ]
Muiston vääristyminen

Mielikuvitus, eli aivoalueiden vuorovaikutteinen toiminta voi aiheuttaa myös harhamuistikuvia, jolloin aivoalueiden synaptiset yhteydet hermoverkossa, ja välittäjäaineiden välittämät kemialliset viestit eivät ole antaneet havaituista aistihavainnoista uudelleen mieleenpalauttamisen yhteydessä oikeaa muistinvaraista tietoa. Tällöin muistinvarainen tieto saattaa olla osittain vääristynyttä, jolloin sosiologisessa ja psykologisessa yhteydessä puhutaan mielikuvituksesta.[lähde? ]
Uskonto mielikuvituksena

Antropologi Maurice Blochin mukaan uskonnot ovat ihmisen mielikuvituksen tuotetta, ja osa yksilöiden ja sosiaalisten ryhmien selviytymismekanismia (mm. perheet, heimot, kansat evoluutiososiologisesti). Ihminen on ainut uskontoa harjoittava eläin, koska eläimistä ainoana ihmisellä on riittävästi mielikuvitusta. Mielikuvitus on aistitoiminnallisena aivoalueiden vuorovaikutteisena prosessina todennäköisesti kehittynyt ennen ihmislajin ja ihmisyksilöiden sekä sosiaalisten ryhmien sosiologista uskonnollista ajattelua, koska uskonto vaatii kyvyn kuvitella jotain, mikä ei ole läsnä hetkessä.
Aiheesta muualla

Kuvia tai muita tiedostoja aiheesta Mielikuvitus Wikimedia Commonsissa
Sitaatteja aiheesta Mielikuvitus Wikisitaateissa
Gendler, Tamar: Imagination The Stanford Encyclopedia of Philosophy. The Metaphysics Research Lab. Stanford University. (englanniksi)
Myles McKeon

Myles McKeon (3. huhtikuuta 1919 Drummin – 2. toukokuuta 2016) oli irlantilaissyntyinen, Australiassa toiminut roomalaiskatolinen piispa. Hänet vihki papiksi Perthin arkkihiippakunnassa Henry Vincent Marshall 22. kesäkuuta 1947. Hänet nimitettiin 23. toukokuuta 1962 Perthin vihkipiispaksi ja Antipyrgoksen titulaaripiispaksi. Piispaksi vihkiminen seurasi 12. syyskuuta. Pääkonsekraattorina toimi Lancelot John Goody, jota avustivat John Jobst ja Francis Xavier Thomas.
McKeon osallistui Vatikaanin toiseen kirkolliskokoukseen. Hänet nimitettiin 6. maaliskuuta 1969 Bunburyn hiippakunnan piispaksi, jona hän toimi, kunnes erosi 18. helmikuuta 1982.
Moane

| Moane |
| --- | --- |
 Moane
 Koordinaatit: 61°07′30″N, 9°05′53″E 
Valtio:  Norja
Lääni:  Innlandet
Kunta:  Øystre Slidre
Pinta-ala:  
 – Maa:  0,7 km²
Väkiluku (2023):  351
 – Väestötiheys:  501,4 as./km²
Infobox OKVirheellinen NIMI-arvo: 
Moane on taajama Øystre Slidren kunnassa Innlandetin läänissä Norjassa. Taajaman pinta-ala on 0,7 neliökilometriä ja asukasluku 351 vuonna 2023.
Aiheesta muualla

Kuvia tai muita tiedostoja aiheesta Moane Wikimedia Commonsissa
Muuranlammi

Muuranlammi voi tarkoittaa seuraavia:
Muuranlammi, lampi Mänttä-Vilppulassa
Muuranlammi, lampi Ylöjärvellä
| --- | --- |
: Tämä on täsmennyssivu, jolla luetellaan useita samannimisiä järviä.
Myles Amine

| Mitalit> Maa:   San Marino.Miesten vapaapaini. Olympialaiset  | Mitalit> Maa:   San Marino.Miesten vapaapaini. Olympialaiset  | Mitalit> Maa:   San Marino.Miesten vapaapaini. Olympialaiset  | Maa:   San Marino> Miesten vapaapaini. |
| --- | --- | --- | --- |
|  Pronssia | Tokio 2020 | 86 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Belgrad 2023 | 86 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Minsk 2019 | 86 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 2022 | 86 kg |  |
|  Hopeaa | Rooma 2020 | 86 kg |  |
|  Hopeaa | Zagreb 2023 | 86 kg |  |
|  Hopeaa | Bukarest 2024 | 86 kg |  |
|  Pronssia | Varsova 2021 | 86 kg |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Oran 2022 | 86 kg |  |
Myles Nazem Amine (s. 14. joulukuuta 1996) on yhdysvaltalainen vapaapainija, jolla on myös San Marinon kansalaisuus. Hänen äitinsä sanmarinolainen isoisä muutti synnyinmaastaan Yhdysvaltoihin 1900-luvun alussa. Myles Amine edustaa veljensä Malik Aminen tapaan kansainvälisissä kilpailuissa San Marinoa.
Amine saavutti Yhdysvaltojen edustajana hopeaa kadettien (eli 17-vuotiaiden) Pan-Amerikan-mestaruuskilpailujen kreikkalais-roomalaisen painin 63 kg:n sarjassa 2013. Bukarestin EM-kilpailuissa 2019 hänestä tuli veljensä ohella ensimmäinen San Marinon edustaja painin EM-kilpailuissa kautta aikojen. Myles Amine sijoittui vapaapainin 86 kg:n painoluokassa yhdeksänneksi.
Amine saavutti Minskin Euroopan kisoissa 2019 pronssia vapaapainin 86 kg:n sarjassa. Tämä oli San Marinon ensimmäinen painin arvokisamitali. Saman vuoden Nur-Sultanin MM-kilpailuissa hän sijoittui 86-kiloisissa viidenneksi. Hän saavutti samassa painoluokassa EM-hopeaa Roomassa 2020 ja EM-pronssia Varsovassa 2021.
Amine saavutti Tokion 2020 olympialaisissa pronssia 86 kg:n painoluokassa. Hän voitti 86-kiloisten Euroopan-mestaruuden Budapestissa 2022. Hän voitti samana vuonna kultaa Välimeren kilpailuissa ja oli kahdeksas MM-kilpailuissa. Hän saavutti 86 kg:n painoluokassa EM-hopeaa Zagrebissa 2023, MM-pronssia Belgradissa 2023 ja EM-hopeaa Bukarestissa 2024.
Muurasjärven kirkko

| Muurasjärven kirkko |
| --- | --- |

Sijainti:  Muurasjärvi, Pihtipudas
Seurakunta:  Pihtiputaan seurakunta
Rakentamisvuosi:  1963
Suunnittelija:  Esko Laitinen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Muurasjärven kirkko on Muurasjärven kylässä Pihtiputaan kunnassa sijaitseva kirkko. Kirkko valmistui vuonna 1963 osittain talkootyönä, ja sen suunnitteli arkkitehti Esko Laitinen. Kirkkoa kunnostettiin ja laajennettiin vuonna 1987. Sen vieressä on hautausmaa, joka perustettiin 1930-luvulla.
Kirkkorakennus on torniton pitkäkirkko, jota kattaa viisto pulpettikatto. Kirkon urut on valmistanut Hans Heinrich vuonna 1970.
Mia Goth

| Mia Goth |
| --- | --- |
 Mia Goth Berliinin elokuvajuhlilla vuonna 2023.
Henkilötiedot
Koko nimi:  Mia Gypsy Mello da Silva Goth
Syntynyt: 25. lokakuuta 1993 (ikä 30) Southwark, Lontoo, Englanti
Ammatti:  näyttelijä, malli, käsikirjoittaja
Puoliso:  Shia LaBeouf (2012–2018, 2020–)
Lapset:  1
Näyttelijä
Aktiivisena:  2013–
Merkittävät roolit:  Suspiria X Pearl
Aiheesta muualla
IMDb 
Elonet
Mia Gypsy Mello da Silva Goth (s. 25. lokakuuta 1993 Southwark, Lontoo) on englantilainen näyttelijä. Hän aloitti uransa mallina ja teki elokuvadebyyttinsä eroottisessa taide-elokuvassa Nymphomaniac (2013). Nykyään hänet tunnetaan parhaiten rooleistaan slasher-elokuvissa X (2022) ja Pearl (2022).
Goth on myös esiintynyt muun muassa elokuvissa The Survivalist (2015), A Cure for Wellness (2017), Suspiria (2018), High Life (2018), Emma. (2020) ja Infinity Pool (2023).
Elämä ja ura

Goth on syntynyt Lontoossa, Englannissa. Hänen äitinsä on brasilialainen ja isä kanadalainen. Hän on lapsuudessaan asunut ja käynyt koulua niin Lontoossa kuin Brasiliassa ja Kanadassakin. 19-vuotiaana hän muutti Los Angelesiin tavoitellakseen näyttelijän uraa. Gothin isoisä on taiteilija Lee Jaffe ja isoäiti brasilialainen näyttelijä Maria Gladys.
Ennen näyttelijän uraansa Goth työskenteli mallina. Hänet palkattiin Storm Model Management -mallitoimistoon 14-vuotiaana. Vuonna 2015 Goth joutui kohun keskelle, kun Ison-Britannian Advertising Standards Authority kielsi Miu Miu -vaatemerkin mainoksen, jonka mainoskasvona hän oli. ASA:n mukaan mainoksessa seksualisoitiin alaikäistä. Goth oli tuolloin 22-vuotias.
Gothin läpimurtorooli oli P:n rooli Lars von Trierin Nymphomaniac-elokuvassa vuonna 2013. Vuonna 2015 hän oli ehdokkaana vuoden lupaavimman tulokkaan British Independent Film Award -palkinnon saajaksi pääroolistaan elokuvassa The Survivalist. Sitemmin hän on esiintynyt muun muassa Gore Verbinskin kauhuelokuvassa A Cure for Wellness (2017), Luca Guadagninon kauhuelokuvassa Suspiria (2018), Claire Denisin scifi-kauhuelokuvassa High Life (2018) sekä historiallisessa romanttisessa komediassa Emma (2020).
Vuonna 2022 Goth teki läpimurtonsa esiinnyttyään Ti Westin slasher-elokuvissa X (2022) ja Pearl (2022), joista molemmista hän sai ylistystä.
Yksityiselämä

Goth oli naimisissa näyttelijä Shia LaBeoufin kanssa vuosina 2016–2018. He ovat sitemmin palanneet yhteen. Heidän esikoisensa syntyi maaliskuussa 2022.
Filmografia > Elokuvat

| Vuosi | Elokuva | Rooli |
| --- | --- | --- |
| 2013 | Nymphomaniac: Vol II | P |
| 2015 | The Survivalist | Milja |
| 2015 | Everest | Meg Weathers |
| 2016 | A Cure for Wellness | Hannah Von Reichmerl |
| 2017 | Marrowbone | Jane Marrowbone |
| 2018 | Suspiria | Sara Simms |
| 2018 | High Life | Boyse |
| 2020 | Emma. | Harriet Smith |
| 2021 | Mayday | Marsha |
| 2022 | The House | Mabel (ääni) |
| 2022 | X | Maxine Minx / Pearl |
2022: Pearl
| 2023 | Infinity Pool | Gabi Bauer |
| 2024 | MaXXXine | Maxine Minx |
| TBA | Frankenstein | morsian |
Filmografia > Televisiosarjat

| Vuosi | Sarja | Rooli | Jakso(t) |
| --- | --- | --- | --- |
| 2013 | The Tunnel | Sophie Campbell | 3 |
| 2015 | Wallander | Hanna Helmqvist | ”Rakkauden oppitunti” |
Aiheesta muualla

Kuvia tai muita tiedostoja aiheesta Mia Goth Wikimedia Commonsissa
Mia Goth Internet Movie Databasessa. (englanniksi)
Mia Goth Elonetissä.
Naftalan

| Naftalan |
| --- | --- |
 Naftalan
 Naftalan
 Koordinaatit: 40°30′24″N, 46°49′30″E 
Valtio:   Azerbaidžan
Kaupungiksi:  1967
Väkiluku (2010):  7 800
Infobox OKVirheellinen NIMI-arvo: 
Naftalan (ven. Нафтала́н) on kaupunki Azerbaidžanissa. Se sijaitsee Kaukasusvuoriston reuna-alueella 330 kilometriä Bakusta länteen. Hallinnollisesti Naftalan muodostaa Goranboyn piirin ympäröimän erillisen kaupunkialueen. Asukkaita on 7 800 henkeä (vuonna 2010).
Naftalanin parantava maaöljy on tunnettu jo antiikin ajoista lähtien. 1890-luvulla siitä alettiin valmistaa lääkintätarkoituksiin käytettyä naftalaania. 1930-luvulla perustettiin öljyhoitoja antava kylpylä. Vuonna 1967 Naftalanista tuli kaupunki, jonka kylpylätoimintaa laajennettiin voimakkaasti 1970- ja 1980-luvuilla. Vuoristo-Karabahin sodan aikana parantoloihin majoitettiin pakolaisia, ja nykyään vain yksi niistä toimii kesäaikaan. Kaupungissa on historiallinen museo ja erikoinen kainalosauvamuseo.
Aiheesta muualla

Naftalanin kaupungin sivusto (azeriksi)
Azerb.com: Naphthalan (Naftalan) (englanniksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Moritzburgin linna

Moritzburgin linna.
Moritzburgin linna (saks. Schloss Moritzburg) on linna lähellä Dresdeniä sijaitsevassa Moritzburgin kunnassa, Saksan Saksin osavaltiossa. Se edustaa arkkitehtoniselta tyylisuunnaltaan barokkia. Linna rakennettiin alun perin vuosina 1542–1546 metsästyshuvilaksi Saksin herttua Moritsille.
Vuosina 1723–1733 linna sai nykyisen ulkonäkönsä Saksin vaaliruhtinaan sekä Puolan kuninkaan August II Väkevän johdolla ja arkkitehtien Matthäus Daniel Pöppelmannin ja Zacharias Longuelunen suunnittelemana. Linnan varhaisbarokkinen kappeli rakennettiin puolestaan vuosina 1661–1671, ja sen suunnittelusta vastasi arkkitehti Wolf Caspar von Klengels.
Nykyisin linnassa toimii museo.
Kuvagalleria

Moritzburgin linna - Schloss Moritzburg
Aiheesta muualla

Wikimedia Commonsissa on kuvia tai muita tiedostoja aiheesta .
Moritzburgin linnan viralliset sivut
Tietoa Moritzburgin linnasta Dresden-und-sachsen.de -sivustolla (saksaksi)
Muurari

Muurari
Muurari on käsityöläinen, joka kokoaa laastin avulla tiilistä erilaisia rakennelmia, jotka voivat olla esimerkiksi kokonaisia rakennuksia, savupiippuja ja tulisijoja. Teollisuudessa on erikoismuurareita, jotka muuraavat tulenkestäviä rakenteita, kuten uuneja ja metallisulan kuljetukseen tarkoitettuja senkkoja. Takan ja leivinuunin muuraus oli ennen aikaan mestarin taidonnäyte. Muurarin työvälineet ovat periaatteessa yksinkertaisia. Niistä on tärkein ohuesta teräslevystä valmistettu kolmiomainen lasta, jolla laasti levitetään tiileen. Tiiliä joutuu myös työstämään. Laastin muurarille rakennuksilla tekee ja tuo paikalle aputyömies tai tulee valmiina toimituksena tehtaalta.
Muurareita vuodelta 1880.
Miehet muuraamassa (1953)
Muurari ja oppipoika 1910-luvulla
Kanneljärven kirkon ensimmäinen tiili muurataan vuonna 1932
Kaakeliuunin muuraamista (1986)
Muurareita Aittaluodon teollisuusalueen rakennustyömaalla (1916)
Muurari Jussi Viljanen muuraustöissä (1932)
NRP Lima (1933)

| NRP Lima |
| --- | --- |
 NRP Lima

Aluksen vaiheet
Rakentaja:  Lissabonin laivastontelakka
Laskettu vesille:  29. toukokuuta 1933
Palveluskäyttöön:  12. lokakuuta 1933
Poistui palveluskäytöstä:  16. lokakuuta 1965
Tekniset tiedot
Uppouma:  1 239 t (standardi) 1 563 t (kuormattu)
Pituus:  98,45 m
Leveys:  9,45 m
Syväys:  3,35 m
Koneteho:  34 000 shp
Nopeus:  36 solmua
Miehistöä:  147
Aseistus
Aseistus:  4 × BL 4,7" -tykkiä 3 × QF 2 naulan Mk VIII -ilmatorjuntatykkiä 8 x 21" torpedoputkea
NRP Lima oli Portugalin laivaston vuonna 1933 vesillelaskettu Douro-luokan hävittäjä.
Valmistus

Alus tilattiin Lissabonin laivastontelakalta. Alus laskettiin vesille 29. toukokuuta 1933 ja otettiin palvelukseen puoli vuotta myöhemmin 12. lokakuuta.
Palvelus

Alus poistettiin laivastoluettelosta 16. lokakuuta 1965.
Moustier-kulttuuri

Moustierin kulttuurin pisaramaisia kirveitä.
Moustier-kulttuuri oli kivikautinen kulttuuri, joka yleensä yhdistetään neandertalinihmisiin Euroopassa, Aasian länsiosissa ja Pohjois-Afrikassa jääkauden aikana noin 40 000 vuotta sitten. Kulttuurille ovat tunnusomaisia käsikirveet, joita valmistettiin lohkomalla kiviä.
Galleria

Ihmislajin Homo neanderthalensis aikoinaan asuttama alue
"Le Moustier", taiteilijan Charles R. Knight näkemys neandertalilaisista.
"Racloir", Moustierin kulttuurin kaavin-veitsi.
2-puolisesti isketty kirves tai kaavin.
2-puolisesti isketty pisaramainen käsikirves.
2-puolisesti isketty kolmiomainen käsikirves.
Syyriasta löydetty Moustierin kulttuurin työkalu.
Wikimedia Commonsissa on kuvia tai muita tiedostoja aiheesta .
Natalia Castrén

J. L. Runebergin perhettä ja sukua Kroksnäsin kesäasunnon portailla. Natalia Castrén istumassa toinen oikealta. Vasemmalla toisessa rivissä J. L. Runeberg, Fredrika Runeberg ja Carolina Tengström. Oikealla seisomassa Robert Castrén.
Lovisa Natalia Castrén (o.s. Tengström; 24. joulukuuta 1830 Helsinki – 22. marraskuuta 1881 Helsinki) kuului 1800-luvun keskeisiin kulttuurisiin ja aatteellisiin verkostoihin niin sukunsa kuin tuttavapiirinsä kautta.
Natalia Castrénin isä oli filosofian professori Johan Jakob Tengström ja äiti Sofia Magdalena af Tengström, arkkipiispa Jacob Tengströmin tytär. Hänen äitipuolensa oli Carolina Tengström, joka oli Fredrika Runebergin sisar. Johan Ludvig Runeberg kuului Natalia Castrénin sukupiiriin.
Hän oli lokakuusta 1850 naimisissa kielitieteilijä Matthias Alexander Castrénin kanssa, joka kuitenkin kuoli jo puolitoista vuotta myöhemmin. Heidän ainoa lapsensa oli lehtimies ja historioitsija Robert Castrén.
Natalia (kaupunki)

| Natalia |
| --- | --- |


 Natalia
 Koordinaatit: 29°11′19″N, 98°51′29″W 
Valtio:  Yhdysvallat
Osavaltio:  Texas
Piirikunta:  Medina
Pinta-ala:  
 – Kokonaispinta-ala:  3,6 km²
 – Josta vettä:  0 km² 
Väkiluku (2010):  1 431
 – Väestötiheys:  397,5 as./km²
Aikavyöhyke:  UTC-6 (kesäaika UTC-5)
Infobox OKVirheellinen NIMI-arvo: 
Natalia on kaupunki Medinan piirikunnassa, Texasissa. Se perustettiin vuonna 1912 ja nimettiin sähköinsinööri Fred Stark Pearsonin tyttären Natalie Stark Pearson-Nicholsonin mukaan.
Natalian pinta-ala on 3,6 neliökilometriä, josta kaikki on maata. Vuoden 2010 väestönlaskennan mukaan kaupungissa oli 1 431 asukasta ja 553 taloutta. Väestötiheys oli 397,5 asukasta neliökilometriä kohden.